DA gaan Kaapse tolprojek beveg | Maroela Media
Die Demokratiese Alliansie (DA) het tydens ŉ perskonferensie in die parlement gesê hulle gaan hul teenkanting van die voorgestelde tolprojek van die SA Nasionale Padagentskap (Sanral), wat glo geen opposisie van die ANC kry nie, gebruik in die DA se 2014-verkiesingsveldtog.
Die DA ondersteun ŉ dringende hofinterdik, wat deur die stad Kaapstad teen Sanral ingedien is, om te verhoed dat die voorgestelde projek voortgaan. Die saak word op 16 Mei in die Wes-Kaapse hooggeregshof aangehoor.
Ivan Meyer, die Wes-Kaapse leier van die DA, het gesê dat die landelike armes selfs harder as hul stedelike eweknieë getref kan word, gegewe die effek wat tolgeld op die landbousektor en vervoerkostes gaan hê. Die tolgeld gaan ook armes in die stad beïnvloed wat na verwagting meer geld vir taxi’s gaan moet opdok.
Ons land verbuik glo 579,000 vate ru-olie per dag. (VolgensSA departement statistiek).
Uit een vat word glo 71.92282 liter brandstof gerafineer.
71.92282 x 579,000 = 41,643,000 liter per dag
41,643,000 x 365 dae = 15,200,000,000 liter per jaar
15,200,000,000 x R2.50 pad fonds heffing per liter = R38,000,000,000 per jaar
R38,000,000,000 x 21 jaar sonder pad instandhouding = R798,000,000,000
Nagenoeg 800 biljoen Rand. Waarom moet ons tol betaal? Gebruik dit of skaf die heffing af!